**Likumprojekta „ Grozījumi Preču un pakalpojumu loteriju likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 9.augusta sēdes protokola Nr.39 47.§ “Informatīvais ziņojums “Par iespējām palielināt ieņēmumus”” 2.1.apakšpunkts un 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *1) Preču un pakalpojumu loteriju likuma 1.panta 8.punkts*Likumprojektā “Grozījumi Preču un pakalpojumu loteriju likumā” (turpmāk – Likumprojekts) precizēta laimestu fonda definīcija, norādot, ka laimestu fondā iekļauto lietu vērtību (kopā ar pievienotās vērtības nodokli) *euro* apstiprina grāmatvedības dokumenti. Tādejādi tiek nodrošināta vienota izpratne par laimesta fonda kopējo vērtību (valsts nodevas objekts), arī situācijās, kad par pievienotās vērtības nodokļa samaksu ir atbildīgs loterijas atļaujas saņēmējs.*2) Preču un pakalpojumu loteriju likuma 3.pants, 4.pants, 6.panta trešā daļa, 13.panta 1.punkts, 16.panta otrā daļa, 17.pants un pārejas noteikumi*Preču vai pakalpojumu loterijas ir veids, kā komersantam paplašināt sava preču vai pakalpojumu zīmola atpazīstamību sabiedrībā, tādejādi arī piesaistot jaunus klientus un paaugstinot savu apgrozījumu. Preču un pakalpojumu loteriju likums nosaka, ka, lai drīkstētu organizēt preču vai pakalpojumu loteriju, komersantam Izložu un azartspēļu uzraudzības inspekcijā ir jāsaņem loterijas atļauja. Lai saņemtu iepriekš minēto loterijas atļauju, komersants iesniedz Izložu un azartspēļu uzraudzības inspekcijā dokumentus loterijas atļaujas saņemšanai un samaksā preču vai pakalpojumu loterijas organizēšanas valsts nodevu 25 procentu apmērā no laimestu fonda. Šobrīd Preču un pakalpojumu loteriju likumā ir noteikts, ka bez valsts nodevas samaksas drīkst organizēt loterijas, kuru laimestu fonds nav lielāks par 720 *euro*. Sava zīmola atpazīstamības veicināšana un jaunu klientu piesaiste notiek neatkarīgi no laimestu fonda apmēra, kā arī Izložu un azartspēļu uzraudzības inspekcijas veiktā uzraudzība un kontrole ir vienāda. Likumprojekts paredz, ka preču un pakalpojumu loterijas netiks vairāk sadalītas atkarībā no laimesta fonda lieluma, bet komersantiem tiks piemērotas vienādas prasības, lai varētu saņemt loterijas atļauju. Attiecībā uz avīzes, žurnālu, biļetenu un citu periodisko izdevumu preču vai pakalpojumu loterijām tiek saglabāta līdzšinējā Preču un pakalpojumu loteriju likumā noteiktā kārtība.*3) Preču un pakalpojumu loteriju likuma 5.pants un 6.panta pirmā daļa*Preču un pakalpojumu loteriju likums šobrīd nosaka, ka vienai precei vai viena veida pakalpojumam viena kalendārā gada laikā var organizēt ne vairāk kā trīs preču vai pakalpojumu loterijas. Vienai precei var dažādas modifikācijas (piemēram, noteikta zīmola limonāde, kura ir pieejama ar dažādām garšām, ar vai bez cukura u.tml.) kā rezultātā tā ir jauna prece. Tādejādi vienai precei, kurai ir vairākas modifikācijas, var organizēt vairāk kā trīs preču loterijas viena kalendārā gada laikā. Šis ierobežojums tika iekļauts Preču un pakalpojumu loteriju likumā, tā izstrādes laikā 2003.gadā. Līdz tam nebija konkrēts preču un pakalpojumu loteriju jomas regulējums, tādejādi šis ierobežojums palīdzēja sakārtot šo jomu. Ņemot vērā iepriekš minēto un to, ka preču un pakalpojumu jomā vairāk kā desmit gadus ir konkrēts tiesisks regulējums, Likumprojekts paredz izslēgt ierobežojumu, ka vienai precei vai viena veida pakalpojumam viena kalendārā gada laikā var organizēt ne vairāk kā trīs preču vai pakalpojumu loterijas.*4) Preču un pakalpojumu loteriju likuma 10.1pants*Preču un pakalpojumu loteriju likuma 10.panta pirmajā daļa ir noteikts, ka komersants, kurš vēlas organizēt preču vai pakalpojumu loteriju, ne vēlāk kā divus mēnešus pirms paredzētās loterijas norises sākuma, iesniedz Izložu un azartspēļu uzraudzības inspekcijai dokumentus loterijas atļaujas saņemšanai. Komersanti ir informējuši Izložu un azartspēļu uzraudzības inspekciju, ka vēlētos, lai dokumentus loterijas atļaujas saņemšanai varētu iesniegt Izložu un azartaspēļu uzraudzības inspekcijai vēlākā termiņā nekā noteikts 10.panta pirmajā daļā, jo komersanti plāno ātrāk uzsākt konkrēto preču vai pakalpojumu loteriju.Likumprojekts paredz noteikt, ka, ja komersants, kurš vēlas organizēt preču vai pakalpojumu loteriju, iesniedz dokumentus loterijas atļaujas saņemšanai pēc 10.panta pirmajā daļā noteiktā termiņa (ne vēlāk kā divus mēnešus pirms paredzētās loterijas norises sākuma), bet ne vēlāk kā 15 dienas pirms loterijas norises sākuma, tad komersants iesniegumā norāda, ka vēlas saņemt Izložu un azartspēļu uzraudzības inspekcijas lēmumu par loterijas atļaujas piešķiršanu paātrinātā kārtībā. *5) Preču un pakalpojumu loterijas likuma 12.panta pirmā daļa*Preču un pakalpojumu loteriju likuma 12.panta pirmā daļa nosaka, ka 10 dienu laikā pēc tam, kad saņemts lēmums par loterijas atļaujas piešķiršanu, loterijas atļaujas saņēmējs samaksā valsts nodevu par loterijas atļaujas izsniegšanu.Tā kā Likumprojektā ir iekļauts, ka komersants var saņemt Izložu un azartspēļu uzraudzības inspekcijas lēmumu par loterijas atļaujas piešķiršanu arī paātrinātā kārtībā, tad tiek precizēts, ka loterijas atļaujas saņēmējs samaksā valsts nodevu par loterijas atļaujas izsniegšanu līdz loterijas norises sākumam (netiek vairs norādīts konkrēts dienu skaits).*6) Preču un pakalpojumu loteriju likuma 18.panta otrā daļa*Preču un pakalpojumu loteriju likuma 18.panta otrā daļa paredz, ka, ja preču vai pakalpojumu loterijas laimesta fonds ir lielāks par 10 000 *euro*, tad loterijā laimējušo personu noteikšanā piedalās Izložu un azartspēļu uzraudzības inspekcijas pārstāvis vai Valsts ieņēmumu dienesta pārstāvis un attiecīgās profesionālās asociācijas pārstāvis. Šobrīd loterijās, kurās preču vai pakalpojumu loteriju laimesta fonds ir lielāks par 10 000 *euro*, laimējušo personu noteikšanā piedalās tikai Izložu un azartspēļu uzraudzības inspekcijas pārstāvis, ņemot vērā, ka uzraudzību un kontroli pār to, kā loterijas atļaujas saņēmējs ievēro Preču un pakalpojumu loteriju likumu, citus normatīvos aktus un preču vai pakalpojumu loterijas noteikumus veic Izložu un azartspēļu uzraudzības inspekcija (Preču un pakalpojumu loteriju likuma 21.pants). Likumprojekts paredz noteikt, ka loterijās, kurās preču vai pakalpojumu loteriju laimesta fonds ir lielāks par 10 000 *euro*, laimējušo personu noteikšanā piedalās tikai Izložu un azartspēļu uzraudzības inspekcijas pārstāvis.*7) Preču un pakalpojumu loteriju likuma 23.panta ievaddaļa*Šobrīd Preču un pakalpojumu loteriju likuma 23.panta ievaddaļa nosaka, ka 15 dienu laikā pēc loterijas norises beigām, loterijas atļaujas saņēmējs iesniedz Izložu un azartspēļu uzraudzības inspekcijai ziņojumu par preču vai pakalpojumu loterijas organizēšanu. Tā kā preču vai pakalpojumu loterijas noteikumos norādītais termiņš, līdz kuram loterijas dalībnieki var pieteikties uz laimestu un saņemt to (14.panta otrās daļas 13.punkts), var būt garāks nekā 15 dienas, tad nepieciešams precizēt 23.panta ievaddaļu, lai sasaistītu to ar preču vai pakalpojumu loterijas noteikumos norādīto termiņu, līdz kuram loterijas dalībnieki var pieteikties uz laimestu un saņemt to. Likumprojekts paredz, ka 15 dienu laikā pēc Preču un pakalpojumu likuma 14.panta otrās daļas 13.punktā noteiktā termiņa beigām loterijas atļaujas saņēmējs iesniedz Izložu un azartspēļu uzraudzības inspekcijai ziņojumu par preču vai pakalpojumu loteriju organizēšanu.*8) Preču un pakalpojumu loteriju likuma 24.pants*Preču un pakalpojumu loteriju likuma 24.pants nosaka valsts nodevas apmēru, kuru maksā loterijas atļaujas saņēmējs. Tā kā Likumprojekts paredz ieviest iespēju, ka komersanta iesniegtos dokumentus Izložu un azartspēļu uzraudzības inspekcija var izskatīt paātrinātā kārtībā, tad tiek arī pārskatīta valsts nodevas likme un tās apmērs. Likumprojekts paredz, ka valsts nodevas apmērs ir:* 25 procentu apmērā no laimestu fonda, ja loterijas atļaujas saņēmējs ir iesniedzis dokumentus loterijas atļaujas saņemšanai Izložu un azartspēļu uzraudzības inspekcijā ne vēlāk kā divus mēnešus pirms paredzētās loterijas norises sākuma (10.panta pirmā daļa);
* 25 procentu apmērā no laimestu fonda plus 47 *euro*, ja loterijas atļaujas saņēmējs ir iesniedzis dokumentus loterijas atļaujas saņemšanai Izložu un azartspēļu uzraudzības inspekcijā vēlāk kā divus mēnešus pirms paredzētās loterijas norises sākuma, bet ne vēlāk kā piecpadsmit dienas pirms loterijas norises sākuma (10.1panta pirmā daļa).

*9) Preču un pakalpojumu loteriju likuma 25.pants*Saskaņā ar Latvijas Nacionālās bibliotēkas projekta īstenošanas likuma 1.panta ceturto daļu ar Latvijas Nacionālās bibliotēkas projekta īstenošanu saistītie norēķini veicami ne vēlāk kā līdz 2016.gada 31.decembrim, kad tiek slēgts Valsts kasē atvērtais Kultūras ministrijas konts, kurā uzkrāja Latvijas Nacionālās bibliotēkas projekta īstenošanai paredzētos valsts budžeta līdzekļus. Tādejādi ieņēmumi no preču vai pakalpojumu loteriju organizēšanas valsts nodevas pēc 2017.gada 1.janvāra vairs netiks novirzīti Latvijas Nacionālās bibliotēkas projekta īstenošanai. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri vēlas organizēt preču vai pakalpojumu loterijas. Izložu un azartspēļu uzraudzības inspekcijā 2015.gadā tika iesniegti 269 iesniegumi (kuru laimestu fonds ir lielāks nekā 720 *euro*) un 646 paziņojumi (kuru laimestu fonds ir mazāks nekā 720 *euro*). |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību un administratīvo slogu netiks mainīta, jo arī šobrīd komersanti, kuri vēlas organizēt preču vai pakalpojumu loterijas, iesniedz Izložu un azartspēļu uzraudzības inspekcijā visus nepieciešamos dokumentus, lai saņemtu loterijas atļauju. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 295 000 | 0 | 42 418 | 42 418 | 42 418 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 295 000 | 0 | 42 418 | 42 418 | 42 418 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 42 418 | 42 418 | 42 418 |
| 2.1. valsts pamatbudžets | 0 | 0 | 42 418 | 42 418 | 42 418 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. Atbilstoši pašlaik spēkā esošajam regulējumam, tiek plānots\*, ka 2017. gadā loterijās piedāvāto laimestu fonda vērtība būs 1 280 000 *euro*. Līdz ar to plānotie nodevu ieņēmumi būs 1 280 000 x 25% = 320 000 *euro*.2017. gadā apliekot ar nodevu 25% loteriju laimestu fondus, kas mazāki par 720 *euro*, papildus apliekamais laimestu fonds būs 140 155 *euro* un plānotie nodevu ieņēmumi būs140 155 x 25% = 35 039 *euro*Paātrinātā kārtībā par 47 *euro* papildu maksājumu tiks izskatīti 157 iesniegumi. Līdz ar to plānotie nodevu ieņēmumi būs 157 x 47 = 7 379 *euro*Kopējie valsts nodevas ieņēmumi sastādīs320 000 + 35 039 + 7 379 = 362 418 *euro*un papildu ieņēmumi 2017.gadā būs362 418 – 320 000 = 42 418 *euro*Pieņemot, ka plānotie ieņēmumi no grozījumiem likumprojektā nemainīsies, arī 2018. un 2019. gadā fiskālā ietekme ik gadu būs  42 418 *euro*.Fiskālā ietekme ir neitrāla, jo saskaņā ar Ministru kabineta 2016.gada 9.augusta sēdes Nr.39 47.§ “Informatīvais ziņojums “Par iespējām palielināt ieņēmumus”  10.punktu papildus ieņēmumus no preču vai pakalpojumu loterijas organizēšanas valsts nodevas 2017.gadā un turpmākajos gados 42 418 *euro* apmērā novirzīt Izložu un azartspēļu uzraudzības inspekcijai azartspēļu uzraudzības darbības nodrošināšanai , attiecīgi palielinot izdevumus no dotācijas no vispārējiem ieņēmumiem Finanšu ministrijas budžeta apakšprogrammā 39.02.00 “Izložu un azartspēļu organizēšanas un norises uzraudzība” 2017., 2018. un 2019.gadam 42 418 *euro* apmērā ik gadu.6.2. Papildu dotāciju no vispārējiem ieņēmumiem 2017.gadā un turpmākajos gados 42 418 *euro* apmērā tiks virzīti šādu izdevumu segšanai – vienotās izložu un azartspēļu uzraudzības sistēmas plānoto uzlabojumu izstrādei; azartspēļu mājaslapu satura, uzskaites un azalīzes sistēmas ikgadējās uzturēšanas izmaksām; konkurētspējīga atalgojuma un motivējošas atlīdzības sistēmas nodrošināšanai Izložu un azartspēļu uzraudzības inspekcijā atbilstoši Valsts un pašvaldību institūciju amatpersonu un darbinieku atlīdzības likuma regulējumam; datortehnikas un programmatūras iegādei vienoto azartspēļu automātu kontroles un uzraudzības sistēmas (azartspēļu automātu saslēgšana vienotā tīklā) nodrošināšanai un ikgadējām uzturēšanas izmaksām; Izložu un azartspēļu uzraudzības inspekcijas informācijas tehnoloģiju infrastruktūras atjaunošanai u.tml. izdevumu segšanai.\*Aprēķinos izmantoti Izložu un azartspēļu uzraudzības inspekcijas dati. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc Likumprojekta spēkā stāšanās tiks veikti grozījumi Ministru kabineta 2007.gada 2.janvāra noteikumos Nr.16 “Preču un pakalpojumu loteriju organizēšanas uzraudzības un kontroles kārtība” izslēdzot normas par loterijām, kuru laimestu fonds nav lielāks par 720 *euro*. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Likumprojekts publicēts Finanšu ministrijas mājaslapā “Sabiedrības līdzdalība”. |
| 2. | Sabiedrības līdzdalība projekta izstrādē | Likumprojekts tika nosūtīts saskaņošanai Latvijas Tirdzniecības un rūpniecības kamerai un Latvijas Darba devēju konfederācijai.  |
| 3. | Sabiedrības līdzdalības rezultāti | No Latvijas Tirdzniecības unn rūpniecības kapmeras un Latvijas Darba devēju konfederācijas netika saņemti atzinumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunu institūciju izveide, esošo institūciju likvidācija vai reorganizācija netiek paredzēta.Likumprojekts tiks realizēts, esošo cilvēkresursu ietvaros. |
| 3. | Cita informācija | Nav. |

Finanšu ministre D.Reizniece-Ozola

14.09.2016 14:23

2157

Finanšu ministrijas

Tiešo nodokļu departamenta

Uzņēmumu nodokļu un

starptautisko nodokļu jautājumu

nodaļas vecākā referente

L.Leite 67095672

Liga.Leite@fm.gov.lv